CELEX: 62008TN0535
Language: el
Date: 2008-12-08 00:00:00
Title: Υπόθεση T-535/08: Προσφυγή της 8ης Δεκεμβρίου 2008 — Tuzzi fashion GmbH κατά ΓΕΕΑ — El Corte Inglés (Emidio Tucci)

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/28
            
         Προσφυγή της 8ης Δεκεμβρίου 2008 — Tuzzi fashion GmbH κατά ΓΕΕΑ — El Corte Inglés (Emidio Tucci)
   (Υπόθεση T-535/08)
   (2009/C 55/52)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Tuzzi fashion GmbH (Fulda, Γερμανία) (εκπρόσωποι: R. Kunze και G. Würtenberger, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: El Corte Inglés, SA (Μαδρίτη, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), της 23ης Σεπτεμβρίου 2008 στην υπόθεση R-1561/2007-2, και
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «Emidio Tucci» για προϊόντα της κλάσεως 25
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το καταχωρισμένο στη Γερμανία υπ' αριθ. 1 078 843 λεκτικό σήμα «TUZZI» για προϊόντα της κλάσεως 25· το καταχωρισμένο στην Αυστρία, στη Γαλλία, στη Μπενελούξ και στην Πολωνία υπ' αριθ. 496 835 λεκτικό σήμα «TUZZI» για προϊόντα της κλάσεως 25· η εμπορική επωνυμία «TUZZI FASHION GMBH» που χρησιμοποιείται στη Γερμανία στο εμπόριο ενδυμάτων.
   
      Απόφαση του τμήματος ανακοπών: Απόρριψη της ανακοπής στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφοι 1 και 4, του κανονισμού (ΕΚ) 40/94 του Συμβουλίου, καθόσον το τμήμα προσφυγών εκτίμησε εσφαλμένως τον κίνδυνο συγχύσεως μεταξύ των εμπλεκομένων σημάτων· παράβαση του άρθρου 73 του κανονισμού (ΕΚ) 40/94 του Συμβουλίου, καθόσον το τμήμα προσφυγών δεν απάντησε εμπεριστατωμένα στα αιτήματα της προσφεύγουσας και δεν αιτιολόγησε αντικειμενικώς τους λόγους στους οποίους στήριξε την απόφασή του· παράβαση του άρθρου 74 του κανονισμού (ΕΚ) 40/94 του Συμβουλίου, καθόσον το τμήμα προσφυγών δεν περιόρισε την εξέτασή του στα προβληθέντα από τους διαδίκους πραγματικά περιστατικά, αποδεικτικά στοιχεία και επιχειρήματα· παράβαση του άρθρου 79 του κανονισμού (ΕΚ) 40/94 του Συμβουλίου, καθόσον, κατά την εκτίμηση του αντλούμενου από την κατάχρηση δικαιώματος λόγου, το τμήμα προσφυγών δεν έλαβε υπόψη του τις γενικές δικονομικές αρχές που αναγνωρίζονται στα κράτη μέλη.